《赠黄道士思旱祈雨感应》
宋代·姚勉

丁巳孟秋春戊午，不雨三时嗟旱苦。
低田高垅皆黄埃，佳种几旱不入土。
富家仓廪铁灌锁，民腹为雷泪为雨。
更迟十日天不问，血肉磨牙总豺虎。
悬官祈祷聊具文，饥声嗷嗷恬不闻。
山中道士睡不着，鞭龙起电驱风云。
天瓢点滴翻骏马，一日甘霖遍天下。
尽将昨夜赤千里，化作今朝青四野。
农家笑语无愁声，指日可望天太平。
熙朝真主圣且明，汉雨不待宏羊烹。
或言天民天自恤，或夸调燮有新术。
山中道士不言功，饱饭熟睡听松风。

作者简介：姚勉（1216～1262），乳名二郎，学名冲，因避讳改名勉，字述之、旱一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其旱年后自号“雪坡”以志不忘。